Diari Oficial de la Generalitat Valenciana


Sumari del DOGV 5019, del 02-06-2005 (2005/6239)

LLEI 1/2005, de 27 de maig, de la Generalitat, per la qual establix l'aplicació al municipi d'Elx del règim d'organització dels municipis de població gran.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2005/05/27/1/dof/vci/html**

### Dades del document

Número de DOGV
:   5019

Data del DOGV
:   02-06-2005

Secció del DOGV
:   I. DISPOSICIONS GENERALS

Número del document
:   2005/6239


Data del document
:   27-05-2005

Organisme emissor
:   Presidència de la Generalitat

Tipus de document
:   Llei

Descriptors 

:   * Elx
    * legislació
    * municipi
    * administració local
    * organització administrativa

LLEI 1/2005, de 27 de maig, de la Generalitat, per la qual establix l'aplicació al municipi d'Elx del règim d'organització dels municipis de població gran. [2005/6239]
  
Sia notori i manifest a tots els ciutadans que les Corts Valencianes han aprovat, i jo, d'acord amb el que establixen la Constitució i l'Estatut d'Autonomia, en nom del Rei, promulgue la llei següent:
  
PREÀMBUL
  
La Llei 7/1985, de 2 d'abril, Reguladora de les Bases del Règim Local, regula la organització dels municipis de població gran en el títol X, títol que ha sigut introduït per la Llei 57/2003, de 16 de desembre, de Mesures per a la Modernització del Govern Local. Amb esta reforma es millora el disseny institucional del sistema de govern dels municipis de població gran, perquè suposa un avanç cap a un model de govern adaptat a les necessitats d'estos municipis. Així s'enfortix el control democràtic del govern municipal, se'n garantix la governabilitat, es millora la gestió interna amb l'estructuració i la potenciació d'una sèrie d'òrgans directius municipals i es desenvolupa la democràcia local i s'articulen diversos mecanismes per a canalitzar la participació ciutadana.
  
D'acord amb el que establix l'article 121 de la Llei 7/1985, el règim d'organització dels municipis de població gran podrà aplicar-se al municipis la població dels quals supere els 75.000 habitants, que presenten circumstàncies econòmiques, socials, històriques o culturals especials, sempre que siga sololicitat pels ajuntaments respectius i així ho decidisca l'assemblea legislativa de la comunitat autònoma corresponent.
  
A estos efectes, el Ple de l'Ajuntament d'Elx, en sessió de 22 de desembre de 2003, va acordar, per majoria absoluta del nombre legal dels seus membres, sololicitar a les Corts Valencianes la inclusió del seu municipi en l'àmbit d'aplicació del règim esmentat.
  
El municipi d'Elx té una població de 207.163 habitants, segons el Reial Decret 1.748/2003, de 19 de desembre, pel qual es declaren oficials les xifres de població resultants de la revisió del padró municipal referides a l'1 de gener de 2003. Així mateix, presenta les circumstàncies requerides per la Llei 7/1985, en el seu article 121, respecte a les seues especials circumstàncies econòmiques, socials, històriques i culturals.
  
Per tot això, atés que es complixen les condicions legals establides en el títol X de la Llei 7/1985, i des del màxim respecte a l'autonomia local i a la potestat d'autoorganització municipal, per mitjà d'esta llei es disposa l'aplicació al municipi d'Elx del règim d'organització dels municipis de població gran.
  
Article únic
  
Es declara d'aplicació al municipi d'Elx el règim d'organització dels municipis de població gran, d'acord amb el que establix el títol X de la Llei 7/1985, de 2 d'abril, Reguladora de les Bases del Règim Local.
  
DISPOSICIÓ TRANSITÒRIA
  
El Ple de l'Ajuntament d'Elx disposarà d'un termini de sis mesos, des de l'entrada en vigor de la present llei, per a aprovar les normes orgàniques necessàries per a l'adaptació de la seua organització al que preveu el títol X de la Llei 7/1985.
  
DISPOSICIÓ FINAL
  
La present llei entrarà en vigor l'endemà de la seua publicació en el Diari Oficial de la Generalitat Valenciana.
  
Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.
  
Valencia, 27 de mayo de 2005
  
El president de la Generalitat,
  
FRANCISCO CAMPS ORTIZ


Còpia Permalink ELI